《次韵酬刘彦直》
元代·方回

稷下先生旧老成，十年江表耸雄名。
观星南极孤槎远，赏月西湖独榻横。
笔底篇章追梦得，樽前风味胜公荣。
酒楼一诵惊人句，四座如闻霹雳声。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。